# நீ. பி. அருளானந்தம்

## **நீ.பி.அருளானந்தத்தின் சிறுகதைகள் ஓர் ஆய்வு**

### **நீ பி அருளானந்தம் அவர்களின் “ புண்ணியபுரம் ”**

#### மதிப்பீட்டுரை

வாழ்ககையின் ஏற்றத்தாழ்வுகளை மனித அவலங்களை, வாழ்வின் செழுமைகளை, வாழ்வியல் கோட்பாடுகளை தனது சிறுகதைகள், நாவல்கள் மூலம் வெளிப்படுத்தி தன்னை மிகச்சிறந்த எழுத்தாளராக நிலைநிறுத்திக் கொண்டவர் அருளானந்தம்.  
இதுவரையில சமூக கருவை மையமாக வைத்து கதை புனைந்தவர், இம்முறை முதன்முதலாக சரித்திரக் கதையை கருவாக வைத்து ‘புண்ணியபுரம்’ என்ற தலைப்பில் நாவல் படைத்திருக்கிறார்.  
வரலாற்றுக் கதைகளை எழுதுவதற்கு இலக்கிய நூற்பயிற்சியும், வரலாற்று அறிவும் கற்பனைத்திறனும் இருத்தல் அவசியமாகும். கதைக்கரு, சம்பவம் நடைபெற்ற இடஙகள், பாத்திரங்கள், உரையாடல்கள் அக்கால சூழலை கண்முனனே நிறுத்த வேணடும். அத்துடன் வரலாற்றுத் தகவல்களை முரண்படாத வகையில் தெரிவிக்க வேண்டும்.  
மேலும், தாம் எழுதும் வரலாற்று நாவலுக்குரிய ஆதாரங்களை, நூல்களை, சரித்திரச் சான்றுகளை கற்றுணர்ந்து தெளிவு பெற்றவராக இருத்தல் வேண்டும்.  
நூலாசிரியர் வரலாற்றுத்தகவல்களை திரிவுபடுத்தாமல் தமது கற்பனைத்திறனுடன், வர்ணனைகளுடன் ‘புண்ணியபுரம்’ கதை புனைந்திருப்பது பாராட்டத்தக்கதாகும்.  
கதைக்களம் தமிழக சோழ நாட்டில் தொடங்கி, ஈழநாட்டின் வடபுலத்தில் கீரிமலையை மையமாக வைத்து நகர்கின்றது  
சோழநாட்டு மன்னன் திசையுக்கிரசிங்கன், தன்மகள் இளவரசி மாருதபுரவீகவல்லியின் குதிரை முகம் கொண்ட தீரா குன்ம நோய் குறித்து கவலையுடன் ஆழ்ந்திருக்கிறார். அமைச்சர் பெருங்குமரனாருடன் இளவரசியின் நோய் நீங்கும் உபாயம் குறித்து கலந்துரையாடுவதாக கதை ஆரம்பிக்கிறது.  
ஆரம்பமே அதிரடியாகத் தொடங்குகிறது. சரளமான நடையில், வாசகர்களைக் கவரும் வகையில் விறுவிறுப்பாக ஆரம்பிக்கிறது. சரித்திரப்பின்னணியும், வர்ணனைகளும் கதைக்கு மெருகூட்டுகின்றன.  
அமைசசரின் ஆலோசனைப்படி இராமேஸ்வரம் புனித தீரத்தத்தில் நீராட மாருதப்புரவீகவல்லி தனது தோழி மற்றும் பரிவாரங்களுடன் புறப்படுகிறாள்.  
புனித தீர்தத்தில் நீராடியதில் அவளது தோ~ங்கள் நீஙகுகின்றன. ஆனால், அவளது குன்மநோய் நீங்கவில்லை.  
இராமேஸவரத்திலுள்ள சாந்தலிங்க சன்னியாசி, இளவரசி தனது பரிவாரங்களுடன் பாய்மரப்படகில் அதன் அருகில் உள்ள குமாரத்தி பள்ளம் என்ற இடத்தில் பாளையம் அமைத்து தங்குகிறார்கள்.  
இளவரசியின் எளிமையான வாழ்க்கை பொதுமக்களிடம் கொண்ட பரிவு, இறைபக்தி முதலியவற்றை கதாசிரியர் விபரமாக விபரிக்கிறார். அத்துடன் வடபுலத்து மக்களின் வாழ்வியலை, இயற்கை வளங்களை, பனைமரக்காடுகளின் வனப்புக்களையும் எடுத்தியம்புகிறார்.  
கீரிமலை நன்னீர்த்தீர்த்தத்தில் நீராடிவரும் சோழ இளவரசி, நகுல முனிவரின் தரிசனம் பெறுகிறார். நகுலமுனிவர், தனது கீரிமுகம் நீங்க மலையருவித்தீர்த்தத்தில் நீராடி நோய் நீங்கப்பெற்றமை பற்றி தெரிவிக்கிறார். இளவரசி தீர்த்தத்தில் நீராடிவர குன்மநோய் நீங்கும் என உறுதிபட உரைக்கிறார்.  
இளவரசியும் புனித தீர்த்தத்தில் நீராடி நோய் நீங்கப்பெறுகிறார். நோய் நீங்கிய இளவரசி முருகனுக்கு கோயில் கட்டி குடமுழுக்கு செய்ய தீரமானிக்கிறாள்.  
இவ்விடத்தில் தில்லைவாழ் அந்தணர் தீட்சிதர்களின் இறைபக்தி, வாழக்கை முறைகள கோட்பாடுகளைப் பற்றி விபரமாக தெரிவிக்கிறார் எழுத்தாளர் அருளானந்தம்.  
மாருதப்புரவீகவல்லியினால் கோயில் கடவை என்னுமிடத்தில் அமைக்கப்பெற்ற முருகன் கோவில், சூழல் பினனாளில் மாவிடடபுரம் என அழைக்கப்பட்டது.  
இலங்கை மன்னன் உக்கிரசிங்கன் கதிர மலையில் ஆட்சி செய்பவன். கதிரமலை தற்போது கந்தரோடை என வழங்குகிறது. இம்மன்னன் காலத்தில் தமிழர்கள் பௌத்த மதத்தை தழுவ ஆரம்பித்தனர். காயாத்துறைமுகம் ஊடாக புத்தகாயாவிற்கு பாய்மரப்படகில் பயணித்ததை அருளானந்தம் கோடிட்டுக் காட்டுகிறார். காயாத்துறைமுகம் தற்போது காங்கேசன்துறை என மாற்றம் பெற்றுள்ளது.  
ஈழமன்னன் உக்கிரசிஙகன் சோழ இளவரசி மாருதபபுரவீகவல்லியின் அழகில் மயங்கி அவளை சிறைபிடிக்கிறான். பின்னர் அவளின் ஒப்புதலுடன் திருமணம் செய்து பட்டத்துராணியாக்குகிறான்.  
ஏராளமான வரலாற்றுத்தகவல்களை கதையோடு எமக்குத் தெரியப்படுத்துகிறார். அத்தோடு வாசகர் விரும்பும் வண்ணம் கதையை நகர்ததிச் செனறு வெற்றிபெற்றிருககிறார். சரித்திர நாவலுக்குரிய எல்லா அம்சங்களுடன் புதிய கோணத்தில் ‘புண்ணியபுரம’ வீறுநடை போடுகிறது. இச்சரித்திர படைப்பின் மூலம் மிகச்சிறந்த சரித்திர நாவலாசிரியராக உயர்ந்திருக்கிறார் நீ.பி.அருளானந்தம்.  
**அருட்கலைவாரிதி, கலாபூசணம்.**  
**ஸ்தபதி சு.சண்முகவடிவேல்**